iraklixyz/georgian-wikipedia-cleaned huggingface dataset:
მოსკოვს ცრემლების არ სჯერა

„მოსკოვს ცრემლების არ სჯერა“  — საბჭოთა მხატვრული ორსერიიანი მელოდრამის ჟანრის ფილმი, გადაღებული რეჟისორ ვლადიმირ მენშოვის მიერ, კინოსტუდია „მოსფილმში“. გამოვიდა 1979 წელს. ცნობილია, რომ 1980 წელს იგი 90 მილიონამდე მაყურებელმა იხილა. სურათში მთავარ როლებს ასრულებენ ვერა ალენტოვა, ალექსეი ბატალოვი, ირინა მურავიოვა და რაისა რიაზანოვა.

1981 წელს ფილმს მიენიჭა ოსკარი საუკეთესო უცხოენოვანი ფილმისთვის, ისევე, როგორც სსრკ-ის სახელმწიფო პრემია.
ამბავი ბერენის და ლუთიენისა

„ამბავი ბერენის და ლუთიენისა“, მოთხრობილი ჯონ რონალდ რუელ ტოლკინის რამდენიმე ნაშრომში — ადამიან ბერენის და უკვდავ ელფ ლუთიენის სიყვარულის ამბავი. ადრეულ ხელნაწერებში ბერენი აღწერია, როგორც ნოლდორელი ელფი.

ტოლკინმა ამბის რამდენიმე ვერსია დაწერა. ერთ-ერთი დასრულებული გამოქვეყნებულია „სილმარილიონში“, ხოლო ნახსენებია „ბეჭდების მბრძანებელში“. ამბის მოქმედება მიმდინარეობს შუახმელეთის პირველ ეპოქაში, „ბეჭდების მბრძანებლის“ მოვლენებამდე დაახლოებით 6500 წლით ადრე.

ბერენი, ძე ბარაჰირისა, მორგოთის გვირგვინიდან ლუთიენისთვის, ელფთა მეფე თინგოლის და მელიანის ასულითვისთვის იპარავს სილმარილს. იგი სასიკვდილოდ არის დაჭრილი კარხაროთის, ანგბანდელი მგლის მიერ. ბერენი ელრონდის და ელროსის და ნუმენორის მეფეთა წინაპარია. მას შემდეგ, რაც იგი თინგოლის დავალებას ასრულებს, ლუთიენი გადაწყვიტავს, გაიზიაროს მოკვდავთა ბედი და დარჩეს ბერენთან.
უშიო და ტორა

უშიო და ტორა — სათავგადასავლო ჟანრის 1990-1996 წლის მანგა. აგრეთვე სტუდიებმა და -მა გამოუშვეს მანგის ადაპტაცია ანიმე სერიალის სახით, რომელიც შეიცავს ორ სეზონს და 39 ეპიზოდს, რომელთაგან თითოეულის ხანგრძლივობაა 23-25 წუთი. მისი ჩვენება დაიწყო 2015 წლის 3 ივლისს და დამთავრდა 2016 წლის 24 ივნისს.

სიუჟეტი
საშუალო სკოლის მოსწავლის, უშიო აოცუკის ოჯახში, თაობიდან თაობას გადაეცემა მემკვიდრეობით ტრადიცია წინაპარ სამურაიზე. ამ ტრადიციის თანახმად, სამურაიმ 500 წლის წინად, მოიპოვა გამარჯვება დემონზე და დაბეჭდა ის ურჩხულის შუბით. მაგრამ უშიოს არ სჯეროდა ამ ისტორიის, სანამ თავად არ გადააწყდა რაღაც უცნაურობას. როდესაც იგი ოჯახის კუთვნილ შინტოისტურ აკლდამაში მუშაობდა, შემთხვევით გააღო სარდაფი, სადაც ქვაზე ურჩხულის შუბით იყო მიჭედებული ზუსტად ის დემონი, რომელსაც ჰქონდა ვეფხვის მსგავსი ფიგურა. თავდაპირველად ბიჭი არ აპირებდა დემონის (იოკაის), სახელად - ტორას გათავისუფლებას, მაგრამ იძულებული გახდა, რადგან მისმა აურამ მიიზიდა სხვადასხვა სახის იოკაები. ამიტომ იგი იძულებული გახდა გამოეშვა ვეფხვ-დემონი, რომელიც შეპირდა დახმარებას, ისინი გახდნენ თანამოაზრეები და ერთად ანადგურებენ სხვა იოკაებს.

ოფიციალური საიტი
ანიმეს ოფიციალური საიტი
გაეროს უშიშროების საბჭოს რეზოლუცია 1339

გაეროს უშიშროების საბჭოს რეზოლუცია 1339 მიიღეს ერთხმად 2001 წლის 31 იანვარს. საქართველოს შესახებ გაეროს ყველა რეზოლუციის დამტკიცების შემდეგ, კერძოდ 1311 (2000), საბჭომ გადაავადა საქართველოში გაეროს დამკვირვებელთა მისიის მანდატი 2001 წლის 31 ივლისამდე.

რეზოლუციის პრეამბულაში, საბჭომ ხაზგასმით აღნიშნა, რომ მიუღებელია ორ მხარეს შორის პროგრესის არარსებობა საკვანძო საკითხებზე. სიტუაცია რეგიონში მშვიდია, თუმცა კონფლიქტის ზონაში ვითარება არასტაბილური რჩება, ხოლო დამოუკიდებელ სახელმწიფოთა თანამეგობრობის (დსთ) სამშვიდობო ძალებმა მნიშვნელოვანი წვლილი შეიტანეს რეგიონში სტაბილურობის დამკვიდრებაში.

უშიშროების საბჭომ მხარი დაუჭირა გენერალური მდივნის, კოფი ანანისა და მისი სპეციალური წარმომადგენლის, ასევე სხვების ძალისხმევას, სიტუაციის სტაბილიზაციის ხელშეწყობაში. სპეციალურ წარმომადგენელს უნდა წარედგინა წინადადება თბილისსა და სოხუმს შორის კონსტიტუციური კომპეტენციების განაწილების შესახებ, აგრეთვე ხაზგასმით აღინიშნა ეკონომიკური რეაბილიტაციის შესახებ წინადადებების პროექტის მომზადება და გალის რაიონში ლტოლვილების დაბრუნება. ასევე, აფხაზურ მხარეს მოუწოდეს მონაწილეობა მიიღოს მოლაპარაკებებში და უკრაინას დაევალა მხარეებს შორის 2001 წლის მარტში მესამე შეხვედრის გამართვა.

რეზოლუციამ, კიდევ ერთხელ დაადასტურა კონფლიქტის შედეგად დემოგრაფიული ცვლილებების მიუღებლობა და დაადასტურა ყველა ლტოლვილის დაბრუნების უფლება. 1994 წლის ცეცხლის შეწყვეტისა და ძალთა დაშორების შესახებ ხელშეკრულების დარღვევა დაგმეს, განსაკუთრებით სამხედრო სწავლება, რომელიც ჩატარდა 2000 წლის ნოემბერში მძიმე შეიარაღების გამოყენებით, რაც გენერალური მდივნის მოხსენებაში აღინიშნა. ამავდროულად, შეიარაღებული ჯგუფების მიერ დანაშაულებრივი ქმედებებისა და აქტივობის გააქტიურებაც დაგმეს, რადგან მას დესტაბილიზაციის ეფექტი ჰქონდა. 2000 წელს გაეროს დამკვირვებელთა მისიის წევრების გატაცება დაგმეს და ორივე მხარის კიდევ ერთხელ შეახსენეს -ის და დსთ-ს სამშვიდობო ძალების უსაფრთხოებისა და გადაადგილების თავისუფლების უზრუნველსაყოფა.

საბოლოოდ, გენერალურ მდივანს დაევალა საბჭოს რეგულარული ინფორმირება მოვლენების შესახებ და სამი თვის შემდეგ მოხსენების მომზადება.
დინოლა (ფილმი)

„დინოლა“ — მარიამ ხაჭვანის 2013 წლის ქართული მოკლემეტრაჟიანი დრამა. ფილმმა მიიღო მრავალი ჯილდო, მათ შორის საუკეთესო ქართული მოკლემეტრაჟიანი ფილმი „სესილი - 2014“, უფსალის მოკლემეტრაჟიანი ფილმების საერთაშორისო კონკურსის ჯილდო, ხმელთაშუაზღვის არეალის ქალთა მოკლემეტრაჟიანი ფილმები მარსელის ფესტივალის ჯილდო, სომხეთის ყოველწლიური კინო-ფესტივალის „ოქროს გარგრის“ საერთაშორისო პრემია და სხვა.

შინაარსი
ფილმის სცენარი დაფუძნებულია რეალურ ამბავზე, რომელიც შეეხო რეჟისორის ოჯახს. მოკლემეტრაჟიანი სურათი მოგვითხრობს, სავარაუდოდ ამჟამად უკვე მივიწყებულ, სვანურ ტრადიციას, რომლის თანახმად ქვრივი ხშირად იძულებული იყო მიეტოვებინა შვილები და სხვა მამაკაცს გაჰყოლოდა ცოლად.

კრიტიკა
მწერალი და კინოსცენარისტი მიხო მოსულიშვილი ასე აფასებს მარიამ ხაჭვანის ამ ფილმს:

ხმელთაშუაზღვის არეალის ქალთა მოკლემეტრაჟიანი ფილმები მარსელის ფესტივალის „სინემა დე პრადოს“ მიმომხილველი, ელის რადოვანი წერს:
იან ბჟეხვა

იან ბჟეხვა , ნამდვილი სახელი და გვარი იან ვიქტორ ლესმანი (; დ. 15 აგვისტო 1898 — გ. 2 ივლისი 1966) — პოლონელი პოეტი, მწერალი, მთარგმნელი. ფსევდონიმი „ბჟეხვა“ ნიშნავს „ხუმარას“, „ყბედს“.

ყველაზე მეტად ცნობილია ზღაპრებით პან ლაქას შესახებ — „პან ლაქას აკადემია“ (1946), „პან ლაქას თავგადასავლები“ (1961) და „პან ლაქას ტრიუმფი“ (1965).
ვასილი ჟუკოვსკი

ვასილი ანდრეის-ძე ჟუკოვსკი (დ. 9 თებერვალი [ ძვ. სტ. 29 იანვარი] 1783, მიშენსკოე, ბელიოვსკის მაზრა, ტულსკის გუბერნია — გ. 24 აპრილი [ ძვ. სტ. 12 აპრილი], 1852, ბადენი, ბადენის დიდი საჰერცოგო) — რუსი პოეტი, რუსული რომანტიზმის ერთ-ერთი ფუძემდებელი. მრავალი ელეგიის, გზავნილის, ლექსის, სიმღერის, რომანსის, ბალადის და ეპიკური ნაწარმოების ავტორი. აგრეთვე ცნობილია, როგორც პოეზიის და პროზის მთარგმნელი, ლიტერატურის კრიტიკოსი, პედაგოგი. 1817—1841 წლებში იყო კნეინა და იმპერატორ ალექსანდრას, ნიკოლოზ -ის მეუღლის რუსული ენის მასწავლებელი, აგრეთვე ალექსანდრე -ის დამრიგებელი. ცნობილია, როგორც რუსეთის იმპერიის ჰიმნის „ღმერთო, მეფე დაიფარე!“ (1833) ტექსტის ავტორი.
ანდრიასოვის სახლი

ანდრიასოვის სახლი — შენობა დონის როსტოვში, რომელშიც ცხოვრობდა რუსი საბჭოთა მწერალი, ჟურნალისტი და პუბლიცისტი მიხელ ანდრეის ძე ანდრიასოვი. ცხრასართულიანი აგურის სახლი აშენებულია 1965 წელს.

ისტორია
სახლი, რომელშიც 1969 წლიდან 1984 წლამდე ცხოვრობდა რუსი საბჭოთა მწერალი, ჟურნალისტი და პუბლიცისტი მიხეილ ანდრეის ძე ანდრიასოვი, მდებარეობს დონის როსტოვში უნივერსიტეტის შესახვევში, სახლი № 53/54․ მრავალსართულიანი სახლი ააგეს 1965 წელს. მწერალი მიხეილ ანდრიასოვი ავტორია არაერთგზის გამოცემული მოთხრობებისა, რომელიც ეძღვნება გუკას მადოიანის გმირულ ბატალიონს „ექვსი დღე“. კერძოდ ეს წიგნებია: „იური ტარასოვის ავტომატი“, „ლეგენდა ოქროს ცხენზე“, „დონისპირეთის ამბავი“, „გაბატონებული სიმაღლე“ და სხვა. იგი გარდაიცვალა დონის როსტოვში 1984 წლის 25 აპრილს 70 წლის ასაკში.

მწერალი ცხოვრობდა № 27 სამოთახიან ბინაში, მეოთხე სართულზე. მისი ბინის ფანჯრები გადიოდა უნივერსიტეტის შესახვევისკენ. ამჟამად შემორჩენილია მწერლის კაბინეტის მემორიალური სახე.

1988 წელს შენობაზე დაკიდეს მემორიალური დაფა წარწერით: მოგვიანებით მემორიალურ დაფაზე მიამაგრეს მწერლის ბარელიეფური გამოსახულება.

არქიტექტურა
სახლი ცხრა სართულიანია, დგას ცოკოლზე და აქვს ფასადზე აივნები. დაბალ პირველ სართულზე განთავსებულია მაღაზიის ვიტრინები. ნაგებობას აქვს სწორკუთხედის ფორმა. ძირითად გეგმაში ნაგებობას აქვს კიბის ფორმის დაგეგმარება, რომლის გარშემოც განლაგებულია საცხოვრებელი ბინები.
აზიური ფაროსანა

აზიური ფაროსანა — მწერი კუსებურასებრთა (ფაროსანასებრთა) ოჯახისა.

გავრცელება
გავრცელებულია ჩინეთში, იაპონიაში, კორეასა და ტაივანში. იგი შემთხვევით იქნა ინტროდუცირებული აშშ-ში, სადაც პირველად 1998 წლის სექტემბერში შენიშნეს. აზიური ფაროსანა ითვლება სოფლის მეურნეობის პარაზიტად. იგი 2010-2011 წლებში აშშ-ის ხეხილის ბაღების გრძელ-სეზონური მავნებელი გახდა. ამჟამად გავრცელებულია ევროპაში (მათ შორის საქართველოშიც) და ახლახან აღმოაჩინეს სამხრეთ ამერიკაში.

საქართველოში
ეს დაყლევებული მწერი საქართველოში პირველად 2015 წელს გამოჩნდა. მწერმა 2016 წლის სეზონზე თხილის მოსავლის მნიშვნელოვანი ზარალი გამოიწვია. თხილის გარდა, იგი აზიანებს თესლოვანი და კურკოვანი ხეხილის სხვადასხვა სახეობას, კენკროვნებს, ბოსტნეულ კულტურებს; განსაკუთრებულ ზიანს აყენებს ატამს, ვაშლატამას, ვაშლს, მსხალს, ჟოლოს, პომიდორს, წიწაკას, მზესუმზირასა და სიმინდს. მავნებლის ძლიერი აფეთქების დროს ზარალმა შესაძლოა, მოსავლის ღირებულების 70%-იც კი შეადგინოს.

საწინააღმდეგო ზომები
საქართველოს მთავრობის 2017 წლის 24 მარტის განკარგულებით, აზიური ფაროსანას წინააღმდეგ გასატარებელი ღონისძიებებისთვის სოფლის მეურნეობის სამინისტროს 7 574 400 ლარი გამოეყო, დამატებით სურსათის ეროვნულ სააგენტოს თხილის ფართობების დამუშავებისთვის საჭირო მუშახელის შრომის ანაზღაურებისთვის 4 854 400 ლარი გადაერიცხა, აქედან 1 421 300 ლარი მხოლოდ ზუგდიდის მუნიციპალიტეტში 14 ათას ჰექტარზე თხილის ფართობის დასამუშავებლად. მოსახლეობას ჰექტარ-ნახევარს სახელმწიფო საკუთარი სახსრებით უწამლავს, 5 ჰექტრამდე ფართობის მფლობელებს კი, პრეპარატი უფასოდ გადაეცემა.

2018 წელს სოფლის მეურნეობის სამინისტრო აზიური ფაროსანას წინააღმდეგ საბრძოლველად 14 მილიონი ლარი დახარჯა. 2018 წლის ბიუჯეტის პირველად პროექტთან შედარებით, სოფლის მეურნეობის სამინისტრომ 10 მილიონი ლარით მეტი მიიღო.

სიცოცხლის ციკლი
ზამთრის ძილიდან გამოსული აზიური ფაროსანა აპრილის ბოლოდან-მაისში იწყებს დამატებით კვებას (რომელსაც გვიან შემოდგომამდე აგრძელებს) და კვერცხდებას ფოთლის ქვედა მხარეზე ჯგუფებად. 4-5 დღეში ჩნდებიან მოწითალო ნიმფები (მატლები), რომლებიც ფერს თანდათან იცვლიან (მეორე ასაკში მოშავო, ხოლო შემდგომ — მოთეთრო-ყავისფერი ხდებიან), 5 ასაკის გავლის შემდეგ გადაიქცევიან ზრდასრულ მწერებად — იმაგოებად. ზრდასრული ფაროსანას ზომა 12-17 მმ-ია, განიერი, ყავისფერი, მარმარილოს შეფერილობით — ფეხებზე, მუცლის გვერდებსა და ულვაშებზე თეთრი ზოლები.

მწერი იკვებება ფოთლის, ყლორტისა და ნაყოფის წვენით; ძლიერი ხორთუმის მეშვეობით ხვრეტს ახალშემოსული თხილის ნაჭუჭს, ათხელებს ნაყოფის შიგთავსს, წოვს და მასში წარმოქმნის კორპისებრ ლპობად ლაქებს. ზამთარში გადარჩენის მიზნით ფაროსანა სახლებში და სათავსოებში გადაადგილდება. გადაადგილებას იწყებს შემოდგომის ბოლოს, როდესაც თანდათან აცივდება. ძვრება ნაპრალებში, სხვენზე, კარადებში, საწოლებში, კარებისა და ფანჯრის ღრიჭოებში; ასევე ბაღებსა და ტყეში ჩამოცვენილი ფოთლების სქელი ფენის ქვეშ და ხეების ფუღუროებში. ერთ სახლში შესაძლოა 26 000-მა მწერმა მოიყაროს თავი. იძინებს აპრილამდე.
გარნაკერიანის სახლი

გარნაკერიანის სახლი — შენობა დონის როსტოვში, რომელშიც ცხოვრობდნენ პოეტები აშოტ გარნაკერიანი, ალექსანდრ ოლენიჩ-გნენენკო და მწერალი გიორგი შოლოხოვ-სინიავსკი. ოთხსართულიანი აგურის სახლი აშენებულია 1960 წელს. სახლი მდებარეობს მისამართზე: პუშკინის ქუჩა № 78.

ისტორია
სახლი მდებარეობს ქალაქ დონის როსტოვის ცენტრში პუშკინის ქუჩა № 78-ში. იგი ააშენეს 1960 წელს. ამ სახლში სხვადასხვა დროს ცხოვრობდნენ პოეტები აშოტ გიორგის ძე გარნაკერიანი (1960 წლიდან 1977 წლამდე), ლექსების ავტორი, რომელიც ეძღვნება დონის მხარეს. ალექსანდრე პავლეს ძე ოლენიჩ-გნენენკო (1960 წლიდან 1963 წლამდე) საბავშვო ლექსების ავტორი, პეიზაჟური ლირიკის ავტორი. დონის ტერიტორიაზე საბჭოთა ლიტერატურის ერთ-ერთი პირველი წამომწყები, მწერალი გიორგი ფილიპეს ძე შოლოხოვ-სინიავსკი (1960 წლიდან 1967 წლამდე).

პოეტი ა. ოლენიჩ-გნენენკო ცხოვრობდა მეორე სართულზე ბინა ნომერ 3-ში, მე-4 ოთახში ცხოვრობდა პოეტი ა. გარნაკერიანი, მესამე სართულზე მე-6 ოთახში კი ცხოვრობდა გ. შოლოხოვ-სინიავსკი. ყველა ჩამოთვლილი ავტორის ფანჯრები გადიოდა სამხრეთით.

პოეტების სამუშაო კაბინეტების მემორიალური დაფები შემონახული არ არის. წინანდელი სახე შემონახული აქვს მწერალ გ. შოლოხოვ-სინიავსკის კაბინეტს.

1967 წელს შენობაზე დაკიდეს მემორიალური დაფა წარწერით:

აქვე 1971 წელს დაკიდეს მეორე მემორიალური დაფა წარწერით:

1978 წელს შენობაზე აკიდეს მესამე მემორიალური დაფა წარწერით: პოეტ განაკერიანის მემორიალურ დაფის თავზე დაკიდეს პოეტის ბარელიეფური გამოსახულება.

არქიტექტურა
სახლი ოთხსართულიანია, აგებულია აგურით, მაღალ ცოკოლზე. შენობა მართკუთხა დაგეგმარებისაა და გაფორმებულია აივნებით მეორედან მეოთხე სართულამდე. გაფორმებულია სართულშორისი კარნიზით, გეომეტრიული ფიგურებით. სახლის მარჯვენა ნაწილში თაღია, რომელიც გადის ეზოში.

ნაგებობა სწორკუთხაა დაგეგმარებაში. საცხოვრებელი სახლები განლაგებულია კიბის ორივე მხარეს.
იზიუმსკი-ამატუნის სახლი

იზიუმსკი-ამატუნის სახლი — შენობა დონის როსტოვში, რომელშიც ცხოვრობდნენ მწერლები პეტრონი გაი ამატუნი და ბორის იზიუმსკი. ცხრასართულიანი აგურის სახლი აშენებულია 1975 წელს.

ისტორია
სახლი მდებარეობს სუვოროვის ქუჩისა და ჟურავლიოვის შესახვევის კუთხეში. სახლი ცნობილია იმით, რომ თავის დროზე მასში ცხოვრობდა საბჭოთა მწერლები, ფანტაზიის ჟანრის ოსტატები პეტრონი გაი ამატუნი და ბორის იზიუმსკი. ცხრასართულიანი აგურის სახლი გამოწეული ლოჯიებით აგებულია 1975 წელს.

მწერალი პ. გ. ამატუნი, ავტორი ტრილოგიისა „გაიანა“, ცხოვრობდა აღნიშნულ სახლში 1978 წლიდან 1982 წლამდე. მწერალი ბ. იზიუმსკი, როსტოვის ოლქის მწერალთა საზოგადოების ყოფილი მდივანი, ზღაპარ „ადრიანი დილის“ ავტორი, დონელი მწერლების (ვ. ზაკრუტკინი, პ. ლებედენკო, ი. დიაკონოვი, ა. როგაჩევი) ცხოვრების შესახებ სტატიების ავტორი, აღნიშნულ სახლში ცხოვრობდა 1978 წლიდან 1984 წლამდე.

მწერალი ბ. იზიუმსკი ცხოვრობდა სამოთახიან ბინაში რომლის ნომერიც იყო 153, მესამე სართულზე. შემონახულია მწერლის კაბინეტის მემორიალური აბრა, რომლის ფანჯრებიც გადიოდა ჟურავლიოვის შესახვევში. მწერალი პ. გაი ამატუნი ცხოვრობდა ოროთახიან ბინაში, რომლის ნომერიც იყო 92, მეხუთე სართულზე. მისი კაბინეტის მემორიალური აბრა დღემდე შემონახული არ არის.

1985 წელს შენობის კედელზე დაკიდეს მემორიალური დაფა წარწერით:

1988 წელს შენობის კედელზე დაკიდეს მეორე მემორიალური დაფა წარწერით:

არქიტექტურა
სახლი ცხრასართულიანია, აგებულია აგურისაგან, დგას მაღალ ცოკოლზე. სახლის ფასადზე გამოწეული ლოჟიებია.

შენობა რუსული ასოს ფორმისაა, დაგეგმარების ძირითადი ელემენტია კიბე, რომლის გარშემოც განლაგებულია საცხოვრებელი სახლები.
შრი-ლანკის კომუნისტური პარტია

შრი-ლანკის კომუნისტური პარტია (შლკპ; , ) — კომუნისტური პარტია შრი-ლანკაში. 2004 წლის არჩევნებზე მონაწილეობდა როგორც ხალხის თავისუფლების გაერთიანებული ალიანსის ნაწილი. ბლოკმა ხმების 45,6% და შესაბამისად 225 კაციან პარლამენტში 105 მანდატი მიიღო.

ისტორია
შრი-ლანკის კომუნისტური პარტია დაარსდა 1943 წლის 3 ივლისს გაერთიანებული სოციალისტური პარტიისა და ცალკეული კომუნისტური ჯგუფების საფუძველზე. 1972 წლამდე ერქვა „ცეილონის კომუნისტური პარტია“. მისი პირველი ყრილობა 1945 წლის აპრილში ჩატარდა. მას შემდეგ რაც ცეილონმა დამოუკიდებლობა მოიპოვა (1948), შლკპ მოითხოვდა კოლონიალიზმის ნაშთების მოსპობას, იბრძოდა საშინაო რეაქციის წინააღმდეგ. მან ხელი შეუწყო მთავრობის სათავეში დემოკრატიული კოალიციის მოსვლას სოლომონ ბანდარანაიკეს (1956-59) მეთაურობით და მხარს უჭერდა მის ანტიიმპერიალისტურ და დემოკრატიულ პროგრამას.

1965 წლის არჩევნებში შრი-ლანკის კომუნისტურმა პარტიამ 4 ადგილი მიიღო. ცეილონის თავისუფლების პარტიასა და ცეილონის სოციალისტურ პარტიასთან ერთად კომპარტიამ შეადგინა დემოკრატიული ოპოზიცია დადლი შ. სენანაიაკეს (1965-70) მთავრობის წინააღმდეგ. 1968 წელს შემუშავდა ერთობლივი მოქმედების პროგრამა და შეიქმნა ამ პარტიების გაერთიანებული ფრონტი.

1970 წლის საყოველთაო არჩევნებში გაერთიანებულმა ფრონტმა გაიმარჯვა (157 ადგილიდან 121 მიიღო). კომპარტიამ პარლამენტში ექვსი ადგილი მიიღო და სირიმავო ბანდარანაიკეს კოალიციურ მთავრობაში შევიდა. შრი-ლანკის კომუნისტური პარტიის მერვე ყრილობამ (1972) გაერთიანებული ფრონტის შიგნით მემარცხენე და დემოკრატიული ძალების ერთიანობის განმტკიცების ამოცანა წამოაყენა.

1975 წელს შრი-ლანკის კომუნისტურმა პარტიამ მიიღო ახალი პროგრამა, რომელმაც გამოაცხადა არაკაპიტალისტური გზით ქვეყნად სოციალიზმის განვითარების კურსი.

1977 წლის საყოველთაო არჩევნებში კომპარტიამ მიიღო ხმების 2% და პირველად არსებობის ისტორიაში ვერ მოხვდა პარლამენტში. მოგვიანებით გაერთიანდა ალიანსში შრი-ლანკის თავისუფლების პარტიის ხელმძღვანელობით. 1984 წლის იანვარში ჩატარდა მეთორმეტე ყრილობა, რომელმაც განსაზღვრა პარტიის ამოცანები ამ დროისთვის.

როდესაც თავისუფალმა პარტიამ დატოვა სახალხო ალიანსი და 2004 წლის არჩევნებამდე შეიქმნა მემარცხენე ნაციონალისტებთან — „ჯანატა ვიმუკტი პერამუნა“-სთან ერთად შექმნა ეროვნული თავისუფლების ალიანსი, შრი-ლანკის კომპარტია მონაწილეობდა ახალ ალიანსის პლატფორმაზე, თუმცა ის არ იყო ფორმალურად მისი ნაწილი.

დღევანდელი შემადგენლობა
2004 წლის 2 აპრილს ხალხის თავისუფლების გაერთიანებული ალიანსთან ერთად მონაწილეობა მიიღო არჩევნებში და ორი კაცით შევიდა პარლამენტში.

პარტიის ორგანიზაციები
შრი-ლანკის კომუნისტური პარტიის ახალგაზრდულ ფრთას წარმოადგენს „კომუნისტი ახალგაზრდობის ფედერაცია“, რომელიც ორგანიზაცია დემოკრატიული ახალგაზრდობის მსოფლიო ფედერაციის წევრია.

პუბლიკაციები
დიდი ხნის განმავლობაში პარტია უშვებს გაზეთ „ათთა“-ს (სიმართლე) სინჰალურ ენაზე. ეს გაზეთი პოპულარული კულტურული მსჯელობის ნაწილი გახდა. მისი ინგლისური ორგანოა გაზეთი .

პირველი მაისის აღლუმები
2008 წლის 1 მაისს, კოლობმოში კომუნისტურმა პარტიამ, ლანკა სამა სამაჯამ („ლანკას თანასწორი საზოგადოების პარტია“) და „დემოკრატიულმა მემარცხენე ფრონტმა“ გამართეს მათი კომბინირებული სოციალისტური სახალხო ფრონტის პირველი მაისის ყრილობა.
რაჰმონ ნაბიევი

რაჰმონ ნაბიევი (; დ. 5 ოქტომბერი 1930 — გ. 11 აპრილი 1993) — საბჭოთა და ტაჯიკი პარტიული და პოლიტიკური მოღვაწე, ტაჯიკეთის სსრ-ის მინისტრთა საბჭოს თავმჯდომარე 1973 წლიდან 1982 წლამდე, ტაჯიკეთის კომპარტიის ცკ-ის პირველი მდივანი 1982 წლიდან 1985 წლამდე, დამოუკიდებელი ტაჯიკეთის პირველი პრეზიდენტი 1991 წლიდან 1992 წლამდე.

ბიოგრაფია
ადრეული წლები
დაიბადა ყიშლაყ შაიხბურხონში, რომელიც მდებარეობს ახლანდელი გაფუროვის რაიონის ტერიტორიაზე სოღდის ოლქში უზბეკურ ოჯახში. 1946 წელს მუშაობა დაიწყო კოლმეურნეობაში. ამავე წელს შევიდა ლენინაბადის სოფლის მეურნეობის ტექნიკუმში, რომლის დასრულების შემდეგ, 1949 წელს, სწავლა განაგრძო ტაშკენტის სოფლის მეურნეობის მექანიზაციისა და ირიგაციის ინჟინერთა ინსტიტუტში.

1954 წლიდან 1955 წლამდე მუშაობდა ისფისორის რაიონის მანქანა-ტრაქტორთა სადგურში ინჟინრად, ხოლო 1956–1960 წლებში მთავარ ინჟინრად. 1959 წლიდან ხოჯენტის (დღევანდელი გაფუროვის) რაიონის სარემონტო-ტექნიური სადგურის დირექტორია, ტაჯიკეთის სსრ-ის სოფლის მეურნეობის სამინისტროს მთავარი სამმართველოს ხელმძღვანელი, რესპუბლიკური გაერთიანების „ტაჯიკსელხოზტექნიკის“ თავჯდომარის მოადგილე.

პოლიტიკური მოღვაწეობა
ტაჯიკეთის სსრ
1961 წლიდან პარტიულ სამუშაოზეა. 1971–1973 წლებში ტაჯიკეთის სსრ-ის სოფლის მეურნეობის მინისტრია, ხოლო 1973 წლიდან 1982 წლამდე კი ტაჯიკეთის სსრ-ის მინისტრთა საბჭოს თავმჯდომარე. 1982 წლიდან იკავებს ტაჯიკეთის კომუნისტური პარტიის ცენტრალური კომიტეტის პირველი მდივნის თანამდებობას. 1985 წელს გაათავისუფლეს ყველა თანამდებობიდან ალკოჰოლურ სასმელებზე დამოკიდებულების გამო.

1986 წლიდან 1991 წლამდე ტაჯიკეთის ბუნების დაცვის საზოგადოების ცენტრალური საბჭოს პრეზიდიუმის თავმჯდომარეა. იყო საბჭოთა კავშირის უმაღლესი საბჭოს 9-11 მოწვევის დეპუტატი (1974–1989) ტაჯიკეთის საბჭოთა სოციალისტური რესპუბლიკიდან.

1990 წელს აირჩიეს რესპუბლიკის უმაღლესი საბჭოს დეპუტატად, ხოლო 1991 წლის სექტემბერში გახდა მისი თავმჯდომარე.

ტაჯიკეთის პრეზიდენტი
1991 წლის 24 ნოემბერს ტაჯიკეთის სსრ-ში გაიმართა საპრეზიდენტო არჩევნები, რომელშიც გამარჯვებას რაჰმონ ნაბიევმა მიაღწია და მიიღო ხმების 56,92 %. მისი მთავარი კონკურენტი იყო დავლათ ხუდონაზაროვი, რომელმაც მიიღო ხმების 30 %. ოპოზიციამ ხელისუფლება დაადანაშაულა არჩევნების გაყალბებაში. მისი დაწყების მიზეზი გახდა დუშანბეს ოპოზიციონერი მერის დაპატიმრება. თავდაპირველად, ხალხი ითხოვდა „დემოკრატიულ“ რეფორმებს, ახალი კონსტიტუციის მიღებას და გენერალ მამადაიოზ ნავჯუვანოვის დაბრუნებას შინაგან საქმეთა მინისტრის თანამდებობაზე, რომელიც არაკანონიერად იყო გათავისუფლებული. ნათესავები არ გამორიცხავდნენ მკვლელობის ვერსიას. ჰყავდათ სამი შვილი რუსტამი, რაშიდი და მუნავარა. უფროსი შვილი რაშიდი გარდაიცვალა 1997 წელს, ქალიშვილი მუნავარა — ეკონომიკის მეცნიერებათა კანდიდატია.
გაეროს უშიშროების საბჭოს რეზოლუცია 1364

გაეროს უშიშროების საბჭოს რეზოლუცია 1364 მიიღეს ერთხმად 2001 წლის 31 ივლისს. საქართველოს შესახებ გაეროს ყველა რეზოლუციის დამტკიცების შემდეგ, კერძოდ 1339 (2001), საბჭომ გადაავადა საქართველოში გაეროს დამკვირვებელთა მისიის მანდატი 2002 წლის 31 იანვრამდე.

რეზოლუციის პრეამბულაში, საბჭომ ხაზგასმით აღნიშნა, რომ მიუღებელია ორ მხარეს შორის პროგრესის არარსებობა საკვანძო საკითხებზე. აღსანიშნავია, რომ მოლაპარაკებები გაწყდა გალისა და გულრიფშის რაიონებში მომხდარი მკვლელობებისა და მძევლების ინციდენტების გამო, ხოლო 2001 წელს პრიმორსკში მომხდარი ინციდენტის გამო.

უშიშროების საბჭომ შეშფოთება გამოთქვა კონფლიქტის ზონაში არსებული სიტუაციის გაუარესების, ძალადობის, მძევლად აყვანის, კრიმინალის ზრდისა და უკანონო შეიარაღებული ჯგუფების არსებობის გამო, რაც საფრთხეს უქმნიდა სამშვიდობო პროცესს. ორივე მხარეს, განსაკუთრებით აფხაზურ მხარეს, მოუწოდეს დაასრულონ დისკუსიის ჩიხში შეყვანა და გააგრძელონ კონფლიქტის ძირითად საკითხებზე მოლაპარაკება. საბჭომ, ასევე დაჟინებით მოითხოვა, რომ მხარეებმა ერთად იმუშაონ ამგვარი ინციდენტების გასარკვევად, უზრუნველყონ მძევლების გათავისუფლება და დამნაშავეთა დასჯა.

რეზოლუციამ, კიდევ ერთხელ დაადასტურა კონფლიქტის შედეგად დემოგრაფიული ცვლილებების მიუღებლობა და დაადასტურა ყველა ლტოლვილის დაბრუნების უფლება. 1994 წლის ცეცხლის შეწყვეტისა და ძალთა დაშორების შესახებ ხელშეკრულების დარღვევა დაგმეს, განსაკუთრებით სამხედრო სწავლება, რომელიც ჩატარდა 2000 წლის ნოემბერში მძიმე შეიარაღების გამოყენებით, როგორც საქართველოს, ისე აფხაზეთის მიერ. შეშფოთება გამოითქვა გაეროს დამკვირვებელთა მისიის, დამოუკიდებელ სახელმწიფოთა თანამეგობრობის სამშვიდობო ძალებისა და სხვა პერსონალის გადაადგილების თავისუფლების შეზღუდვაზე და საბჭომ შეახსენა მხარეებს, რომ მათ პასუხისმგებლობა ეკისრება პერსონალის უსაფრთხოებაზე.

საბოლოოდ, გენერალურ მდივანს, კოფი ანანს დაევალა საბჭოს რეგულარული ინფორმირება მოვლენების შესახებ და სამი თვის შემდეგ მოხსენების მომზადება.
პონტი-ალტა

პონტი-ალტა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 856 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 4 894 ადამიანს შეადგენდა, მოსახლეობის სიმჭიდროვე 8,6 კმ²-ზე. ფართობი 568 960 კმ²-ია.
პონტი-ალტა-დუ-ნორტი

პონტი-ალტა-დუ-ნორტი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 962 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 3 303 ადამიანს შეადგენდა, მოსახლეობის სიმჭიდროვე 8,27 კმ²-ზე. ფართობი 399 239 კმ²-ია.
სანტა-სესილია (სანტა-კატარინა)

სანტა-სესილია — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 100 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 15 757 ადამიანს შეადგენდა, მოსახლეობის სიმჭიდროვე 13,75 კმ²-ზე. ფართობი 1 145 810 კმ²-ია.
სან-კრისტოვან-დუ-სული

სან-კრისტოვან-დუ-სული — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 025 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 5 012 ადამიანს შეადგენდა, მოსახლეობის სიმჭიდროვე 14,28 კმ²-ზე. ფართობი 351 100 კმ²-ია.
ვარჟენი (სანტა-კატარინა)

ვარჟენი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 768 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 2 808 ადამიანს შეადგენდა, მოსახლეობის სიმჭიდროვე 8,02 კმ²-ზე. ფართობი 350 151 კმ²-ია.
ზორტეა

ზორტეა — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 680 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კურიტიბანუსის შემადგენლობაში.

2010 წლის მონაცემებით, მოსახლეობა 2 991 ადამიანს შეადგენდა, მოსახლეობის სიმჭიდროვე 15,77 კმ²-ზე. ფართობი 189 717 კმ²-ია.